**INDOKOLÁS**

Kiskőrös Város Önkormányzata Képviselő-testületének az Önkormányzat Szervezeti és Működési Szabályzatáról szóló 24/2013. (XII.19.) önkormányzati rendeletének (a továbbiakban: SZMSZ.) jelenlegi módosítását a polgármesterre átruházott hatáskörök változása és a jogszabályi változásoknak való megfelelés szükségessége indokolja.

1. **§**

A településtervek, a kézikönyv és a településképi rendelet egyeztetésének és elfogadásának eljárási szabályait a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Kormányrendelet (továbbiakban: Kormányrendelet) tartalmazza. A Kormányrendelet 66. § (7) bekezdése értelmében:

„A véleményezést követően a beérkezett véleményeket - egyeztetés esetén az emlékeztetőt és a jegyzőkönyvet - ismertetni kell a képviselő-testülettel, a döntés átruházása esetén a döntésre jogosulttal, amelyek elfogadásáról vagy el nem fogadásáról a képviselő-testület, illetve átruházás esetén a döntésre jogosult dönt. A vélemény, észrevétel el nem fogadása esetén a döntést indokolni kell.” A településrendezési tervek módosításának gördülékeny előrehaladása érdekében, célszerű, hogy a fenti hatáskört a képviselő-testület helyett a polgármester gyakorolja.

1. **§**

Az SZMSZ 3. számú melléklete a Képviselő-testület által a polgármesterre átruházott hatáskörök jegyzékét tartalmazza. Kiskőrös Város Képviselő-testülete megalkotta Kiskőrös Város 2023. évi költségvetéséről szóló 2/2023. (II.23.) önk. rendeletét, amelyben - a korábbi évekhez hasonlóan – a polgármesterre a rendelet mellékletében felsorolt hatásköröket ruházta át. A településtervek, a kézikönyv és a településképi rendelet egyeztetésének és elfogadásának eljárási szabályait a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Kormányrendelet 66. § (7) bekezdésében meghatározott hatáskört a képviselő-testület a polgármesterre ruházta. A polgármesterre átruházott hatáskörök változása miatt szükséges az SZMSZ mellékletének módosítása. Az SZMSZ. 1/B. számú melléklete tartalmazza Kiskőrös Város Önkormányzatának kötelezően ellátandó és vállalt tevékenységeinek kormányzati funkciók számát és megnevezését, melyet a jogszabályi változások miatt módosítani szükséges.

 **3. §**

Az Alaptörvény F) cikk (2) bekezdése értelmében Magyarország területe fővárosra, vármegyékre, városokra és községekre tagozódik. A módosítás értelmében a Magyarország alapvető területi tagozódásának részét képező „megye”, mint területi egység megnevezését „vármegyére” változtatja 2023. január 1. napjától. Fentiek miatt, a változást szükséges átvezetni a rendelet normaszövegén. A Bács-Kiskun Megyei Kormányhivatal Kiskőrösi Járási Hivatalának elnevezése 2023. január 1. napjától Bács-Kiskun Vármegyei Kormányhivatal Kiskőrösi Járási Hivatalára változott.

**4. §**

A hatályba lépéssel kapcsolatos rendelkezést tartalmaz.